Kampung Kepala Dusun

**Kampung Kepala Dusun** (; kadang-kadang dieja sebagai **Kampong Kepala Dusun**) merujuk kepada sebuah kampung di tengah-tengah Daerah Padang Terap, iaitu daerah di Kedah, Malaysia. Ia secara rasmi merupakan salah satu pembahagian pentadbiran kampung di bawah Mukim Pedu dan terletak kira-kira  ke arah utara dari ibu negara Malaysia, iaitu Kuala Lumpur. Poskod bagi Kampung Kepala Dusun ialah 06300 Kuala Nerang.

## Latar belakang
Tinjauan awal mengenai kewujudan Kampung Kepala Dusun telah dilakukan pada November 1930 oleh Jabatan Ukur Negeri-negeri Melayu Bersekutu (FMS Survey), di mana telah membuktikan bahawa kependudukan manusia di Kampung Kepala Dusun telah wujud sejak tahun 1930-an lagi. Kampung Kepala Dusun turut didokumentasikan dalam peta topografi *Malaya 1945* berskala 1:63,360, di garisan utaraan 46 dan garisan timuran 68 (rujukan grid RG4668, dengan paparan nama sebagai "Kg. Kepala Dusun"). Toponim kampung ini iaitu Kampung Kepala Dusun telah dimasukkan ke dalam pangkatan data geografi GeoNames pada 8 April 2023. Pengenal pasti Kampung Kepala Dusun dalam GeoNames ialah 12522655.

Kedudukan koordinat geografi mengenai Kampung Kepala Dusun pula direkodkan dalam gazetir, *Gazetter (No. 11) – Malay States* yang diterbitkan pada tahun 1944. Gazetir ini telah diterbitkan oleh Pejabat Hidrografik, Jabatan Tentera Laut Amerika Syarikat (*Hydrographic Office, United States Department Of The Navy*). Dalam gazetir tersebut, kedudukan koordinat geografi bagi Kampung Kepala Dusun terletak di .

## Pentadbiran
Kampung Kepala Dusun secara rasmi merupakan salah satu kampung dalam pentadbiran Mukim Pedu, iaitu mukim di tenggara Daerah Padang Terap, yang berhampiran dengan sempadan Malaysia–Thailand. Kampung Kepala Dusun diurus tadbir oleh Kerajaan Negeri Kedah melalui Majlis Daerah Padang Terap (MDPD).

## Geografi
### Bentuk muka bumi
Sebahagian besar bentuk muka bumi di kawasan perkampungan Kampung Kepala Dusun ialah tanah pamah, dengan anggaran ketinggian dari min aras laut iaitu sebanyak . Kawasan perkampungan ini juga terletak di lembah Sungai Pedu. Bentuk muka bumi yang berbukit-bukau tertumpu di bahagian timur Kampung Kepala Dusun. Bukit Bendang Seberang yang mempunyai kemuncak tertinggi iaitu  di atas permukaan laut merupakan bukit yang mempunyai namanya sendiri, terletak berhampiran dengan kampung ini yang terletak kira-kira  ke arah timur laut dari Kampung Kepala Dusun. Terdapat juga sebuah bukit dilitupi hutan dan belukar yang tidak bernama di kampung ini; yang di mana kedudukan bukit tak bernama itu terletak di bahagian timur Kampung Kepala Dusun. Antara saliran yang terletak berhampiran dengan Kampung Kepala Dusun ialah Sungai Lajak, Charok Jek atau Charok Chek dan Sungai Pedu. Sungai Lajak dan Charok Jek merupakan anak sungai kepada Sungai Pedu yang berkuala di barat daya Kampung Kepala Dusun, berdekatan dengan Bukit Kolam.

### Guna tanah kawasan
Dalam peta Jabatan Ukur Negeri-negeri Melayu Bersekutu edisi kedua, terdapat lebih kurang sepuluh buah bangunan kediaman manusia yang membentuk kawasan perkampungan Kampung Kepala Dusun. Pola petempatan yang dapat dilihat di Kampung Kepala Dusun ialah petempatan berselerak. Kesemua kediaman manusia di Kampung Kepala Dusun dibina di kawasan lembah Sungai Pedu yang pamah. Hampir guna tanah di Kampung Kepala Dusun ialah pertanian. Antara jenis ladang untuk kegiatan pertanian yang terdapat di Kampung Kepala Dusun ialah buah-buahan dan getah. Terdapat juga kawasan bercucuk tanam padi (atau dikenali sebagai sawah padi atau bendang) di sekitar lembah-lembah sungai Pedu.

Pemerhatian bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira 25 hingga 250 orang yang mendiami di sekitar kawasan Kampung Kepala Dusun, yang dikategorikan sebagai taburan penduduk sederhana–jarang. Berdasarkan data pemerhatian NASA, *Anthropogenic Biomes* versi kedua pada tahun 2000, kawasan perkampungan Kampung Kampung Kepala Dusun dilitupi dengan tanah yang dikategori sebagai mozek tadah hujan berpenduduk (*residential rainfed mosaic*) iaitu tanah yang melibatkan kegunaannya untuk pembangunan kediaman manusia, tanah pertanian, dan tanah semula jadi, yang sentiasa diairi dengan air hujan.

### Kejiranan serantau
Kampung Kepala Dusun merupakan sebuah petempatan di luar bandar. Kampung Kepala Dusun dihubungkan dengan kawasan perkampungan lain dengan jalan tanah dan sungai. Petempatan yang terletak serantau dengan Kampung Kepala Dusun adalah seperti berikut.

* Kampung Pinang di bahagian utara
* Kampung Pedu di bahagian barat
* Kampung Pulau Badak di bahagian utara
* Kampung Mek Eyat di bahagian barat laut
* Kampung Tong Pelu di bahagian barat laut
* Kampung Lajak di bahagian selatan
* Kampung Tanjung Luar di bahagian barat
* Kampung Pauh di bahagian barat laut
* Kampung Pajak Emah di bahagian barat laut
* Kampung Seladang Rebah di bahagian barat laut
* Kampung Jahit di bahagian timur laut
* Kampung Jeram Besar di bahagian timur

### Meteorologi kawasan
Iklim di kawasan perkampungan Kampung Kepala Dusun ialah iklim monsun tropika (dikelaskan sebagai *Am* dalam pengelasan iklim Köppen). Purata suhu di Kampung Kepala Dusun untuk tahun 1995 yang direkodkan ialah . Bulan April merekodkan bulan yang paling panas dalam tahun 1995 di Kampung Kepala Dusun dengan dengan suhu mencecah . Manakala, bulan yang paling sejuk atau kurang panas terjadi di Kampung Kepala Dusun ialah pada bulan Novemver, dengan suhu mencecah . Seterusnya, purata pembentukan kerpasan melalui curahan air hujan turun di sekitar kawasan ini adalah sebanyak . Bulan November merekodkan bulan pembentukan kerpasan melalui curahan air hujan yang paling tinggi iaitu, sebanyak . Manakala, bulan yang paling rendah pembentukannya pula terjadi pada bulan Januari iaitu sebanyak  sahaja.

## Lihat juga
* Daerah Padang Terap

## Rujukan